Eldor Shomurodovdan Husayn Norchayevgacha. O‘zbekiston futbolining 2021-yildagi eng yaxshilari taqdirlandi

Toshkentdagi Renaissance Hall saroyida 25-dekabr, shanba kuni UZ Football Awards—2021 marosimi bo‘lib o‘tdi.

Unda futbol sohasida turli nominatsiyalar bo‘yicha O‘zbekistonning 2021-yildagi eng yaxshilari aniqlandi.
“Nasaf” bosh murabbiyi Ro‘ziqul Berdiyevga yilning eng yaxshi murabbiyi deb topildi. Ta’kidlash joiz, Berdiyev 2020-yilda ham yilning eng yaxshi murabbiyi bo‘lgan edi.

O‘zbekiston terma jamoasi va “Roma” hujumchisi Eldor Shomurodov yilning eng yaxshi futbolchisi deb topildi. 2020-yilda ushbu sovrin Jaloliddin Masharipovga nasib etgandi.

O‘zbekiston Superligasining ham eng yaxshilari taqdirlandi.
Superliganing eng yaxshi murabbiyi — Piter Hyuistra (“Paxtakor”);
Superliganing eng yaxshi futbolchisi — Husayn Norchayev (“Nasaf”);
Yosh yulduz — Husayn Norchayev (“Nasaf”);
Superliga-2021 to‘purari — Dragan Cheran (“Paxtakor”) — 16 ta gol;

Superliganing eng chiroyli goli — Bilolxon Toshmirzayev (“Lokomotiv” — “Turon” uchrashuvida kiritgan goli);
Yilning eng yaxshi hakami — Ilgiz Tantashev;
Superliga—2021 ramziy terma jamoasi:
Darvozabon: O‘tkir Yusupov (“Navbahor”);
Himoyachilar: Sherzod Nasrullayev, Husniddin Aliqulov ( ikkalasi ham “Nasaf”), Anzur Ismoilov (“Paxtakor”), Marko Kolakovich (“So‘g‘diyona”);
Yarim himoyachilar: Sanjar Tursunov (“OKMK”), Erkin Boydullayev (“Qizilqum”), Dragan Cheran (“Paxtakor”);
Hujumchilar: Shohruz Norxonov (So‘g‘diyona), Husayn Norchayev (“Nasaf”), Azizbek Omonov (“Lokomotiv”).
Yilning eng yaxshi futzal murabbiyi — Bahodir Ahmedov (O‘zbekiston futzal terma jamoasi va “Huaxin-Jizzax” klubining bosh murabbiyi)

Yilning eng yaxshi futzalchisi — Dilshod Rahmatov (O‘zbekiston futzal terma jamoasi va “Huaxin-Jizzax” klubining futzalchisi)

O‘zbek futboli nuroniysi — Axbor Imomxo‘jayev;

Fidoiylik ramzi — Sadri Nosirov;
Jasorat sovrini — O‘zbekiston kar-soqovlar terma jamoasi;
Eng yaxshi futbol jurnalisti — Faxriddin Ro‘ziyev;
Eng yaxshi hududiy assosiasiya — Qoraqalpog‘iston FA;
Muxlislar mehri —  “Andijon” fan-klubi;
Ayollar Oliy ligasining to‘purari — Diyora Habibullayeva (“So‘g‘diyona-W”);
Ayollar Oliy ligasining eng yaxshi murabbiyi — Sherali Boboqulov (“So‘g‘diyona-W”);
Ayollar Oliy ligasining eng yaxshi futbolchisi — Diyora Habibullayeva (“So‘g‘diyona-W”);

Pro-Liganing eng yaxshi futbolchisi — Marko Obradovich (“Neftchi”);
Eng yaxshi yoshlar murabbiyi — A’zam Sherg‘oziyev (“OKMK U-21”);
Yilning eng yaxshi ayollar murabbiyi — Ilhom Hanjariyev (“OKMK-W”);
Yilning eng yaxshi ayol futbolchisi — Dildora Nozimova (“Bunyodkor-W”).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!